कुल्लू। बंजार क्षेत्र में एक नाबालिग से रेप का मामला सामने आया है। जिस लड़के ने रेप किया, उस लड़के का नाम नाबालिग लड़की नहीं जानती है। पुलिस ने रेप का मामला दर्ज कर कार्रवाई शुरू कर दी है। प्राप्त जानकारी के अनुसार बंजार क्षेत्र के एक स्कूल में छठी कक्षा में पढ़ने वाली एक 11 वर्षीय नाबालिग लड़की के साथ रेप हुआ है। लड़की के अनुसार स्कूल से छुट्टी होने के बाद एक लड़का उसे किसी मकान में ले गया और वहां पर उसने दरिंदगी की सारी हदें पार करते हुए उसके साथ रेप किया।
लड़की के मुताबिक वह आरोपी का नाम नहीं जानती हैं, लेकिन उसकी शक्ल पहचानती है। ऐसे में अब आरोपी तक पहुंचना पुलिस के लिए चुनौती बन गया है। शिकायत मिलते ही पुलिस ने अज्ञात युवक के खिलाफ रेप का मामला दर्ज कर लिया है और छानबीन शुरू कर दी है। लड़की का मेडिकल करवाया गया है।